**OSNOVNA ŠKOLA CENTAR**

**DANTEOV TRG 2**

**P U L A**

KLASA:112-01/24-03/02

URBROJ:2163-7-12-01-24-1

Pula, 30. rujna 2024.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, **152/14.,** 7/17. i 68/18., 98/19., 64/20., 151/22, 156/23) članka 6. Pravilnika o radu te članaka 6. i 7. Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu: Pravilnik ) Osnovne škole Centarravnateljica Osnovne škole Centar*,* Pula, Danteov trg 2objavljuje:

**NATJEČAJ**

**za zasnivanje radnog odnosa**

1. ***Voditelj/ica računovodstva u školi I*** *-* koji obavlja poslove voditelja/ice računovodstva u školi.

Mjesto rada je Pula.

- jedan (1) izvršitelj*/ica* na *neodređeno*, *puno* radno vrijeme

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08. i 69/17.)

**Uvjeti:**

Opći uvjeti za zasnivanje radnog odnosa propisani općim propisima o radu i posebni uvjeti propisani odredbama Zakona o odgoju i obrazovanju u osnovnoj i srednjoj školi (NN, br.87/08,86/09,92/10,105/10,90/11,16/12,86/12,126/12,94/13,152/14,7/17,68/1/,98/19,64/20,151/22,153/23,156/23), Pravilnikom o radu Osnovne škole Centar i Pravilnikom o sistematizaciji radnih mjesta.

**-** završen diplomski sveučilišni studij ekonomije odnosno specijalistički diplomski stručni studij ekonomije odnosno preddiplomski sveučilišni studij ekonomije ili preddiplomski stručni studij ekonomije odnosno viša ili visoka stručna sprema ekonomske struke stečena prema ranijim propisima i godina dana radnog iskustva na poslovima proračunskog računovodstva.

Uz potpisanu prijavu/zamolbu (u kojoj se mora navesti ime i prezime, adresa stanovanja i kontakt podaci podnositelja prijave te koja mora biti vlastoručno potpisana) i naziv radnog mjesta na koje se prijavljuje.

**Uz prijavu na natječaj potrebno je priložiti**:

1. životopis
2. diplomu odnosno dokaz o stečenoj stručnoj spremi
3. dokaz o državljanstvu
4. uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starijim 30 dana od *dana raspisivanja natječaja*
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani kandidat dužan je sve navedene priloge odnosno isprave dostaviti na uvid u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16.)

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza

potrebnih ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju prema odredbama Pravilnika o načinu i postupku zapošljavanja, koji je dostupan na mrežnim stranicama škole, poveznica:

<http://os-centar-pu.skole.hr/op_i_akti_skole>.

Poziv kandidatima na razgovor (intervju) Povjerenstvo može objaviti na web stranici Škole ili obavijestiti osobno kandidate putem kontakt podataka koje su naveli.

Povjerenstvo za vrednovanje kandidata prijavljenih na natječaj obavlja procjenu kandidata na temelju razgovora (intervjua).

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijave na natječaj je osam dana od dana objave natječaja.

Natječaj će se objaviti s danom **01. listopada 2024**. godine na web stranici i oglasnoj ploči Hrvatskog zavoda za zapošljavanje te web stranici OŠ Centar i web stranici Grada Pula-Pola, a krajnji rok za podnošenje prijava je **09. listopada 2024. godine**.

Prijave na natječaj dostavljaju se neposredno ili poštom na adresu: Osnovna škola Centar, Danteov trg 2, 52 100 Pula s naznakom „**Natječaj za voditelja/icu računovodstva**“

Nepravodobne i nepotpune prijave neće se razmatrati.

Kandidati prijavljeni na natječaj bit će obaviješten/na putem mrežne stranice školske ustanove *(navesti poveznicu na stranicu školske ustanove)* najkasnije u roku od osam dana od dana sklapanja ugovora o radu s odabranim kandidatom. U slučaju da se na natječaj prijave kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 21. stavku 4. Pravilnika.

Ravnatelj školske ustanove:

\_\_\_\_\_\_\_\_\_\_\_\_\_\_\_\_\_\_\_\_

Ljiljana Glad-Racan, prof.